ผมเอาขยะไปทิ้ง แล้วใช้มือเปล่าจับถุงขยะบริเวณที่มีสุนัขและแมวมาคุ้ยเขี่ยขยะ พอกลับบ้านก็ล้างมือด้วยน้ำเปล่า(ไม่ฟอกสบู่) หลังจากนั้นดันเผลอเอามือไปเกาบริเวณผื่นคันที่เอว ที่เกิดเป็นตุ่มจากความอับชื้น พอรู้ตัวก็รีบเอาแอลกอฮอล์มาเช็ดบริเวณผื่น (ตอนเช็ด แสบนิดๆ)อย่างนี้จะมีความเสี่ยงติดเชื้อไหมครับ
สวัสดีค่ะ หากได้ล้างมือโดยการให้น้ำไหลผ่านมือ ย่อมทำให้น้ำลายและเชื้อโรคที่อาจปนเปื้อนมาหลุดออกไปได้ค่ะ และหากปล่อยให้มือแห้งแล้ว จึงนำมือมาเกาผื่นคันดังกล่าว จึงไม่น่าทำให้ติดเชื้อพิษสุนัขบ้าได้นอกจากนี้ เชื้อพิษสุนัขบ้าเมื่อออกจากร่างกายของสัตว์แล้ว จะมีชีวิตอยู่ได้ไม่นาน โดยหากโดนแสงแดด มักจะตายภายใน 2 ชั่วโมง ดังนั้นโอกาสที่จะติดเชื้อจึงถือว่าแทบไม่มีค่ะ